Blaze7451/Wiki-th-20250601 huggingface dataset:
มอร์นิงคอฟฟี

มอร์นิงคอฟฟี (Morning Coffee, Mōningu kōhī) เป็นเพลงซิงเกิลอย่างเป็นทางการซิงเกิลแรกของมอร์นิงมูซูเมะ ออกวางจำหน่ายในรูปแบบซีดีขนาด 8 เซนติเมตร เมื่อวันที่ 28 มกราคม พ.ศ. 2541
ต่อมาในปี พ.ศ. 2547 ซิงเกิลนี้ได้รวมเอาไว้ในชุดรวมอัลบั้ม "เออร์ลีซิงเกิลบอกซ์" และในปี พ.ศ. 2548 ได้วางจำหน่ายในรูปแบบของซีดีขนาด 12 เซนติเมตร
และเพลง "ไอโนะทะเนะ" โดยก่อนหน้านี้ที่เป็นเพลงซิงเกิลตัวอย่าง ได้บรรจุเป็นเพลงรองในซิงเกิลนี้ด้วย

**รายชื่อเพลง**
เพลงมอร์นิงคอฟฟีประพันธ์โดย สึงกุ ส่วนเพลงรอง “ไอโนะทาเนะ” ในซิงเกิลนี้ ประพันธ์โดย ฮันโซ เซกิ และเท็ตสึทาโร ซากูราอิ

**ซีดี 8 เซนติเมตร**
# มอร์นิงคอฟฟี – 4:32 นาที
# ไอโนะทาเนะ – 4:11 นาที
# มอร์นิงคอฟฟี (บรรเลง) – 4:32 นาที

**ซีดี 12 เซนติเมตร **
# มอร์นิงคอฟฟี – 4:32 นาที
# ไอโนะทาเนะ – 4:11 นาที
# มอร์นิงคอฟฟี (บรรเลง) – 4:32 นาที
# มอร์นิงคอฟฟี (เวอร์ชัน "B♭")

**สมาชิก**

**เวอร์ชันต้นฉบับ**
รุ่นที่ 1 - ยูโกะ นากาซาวะ- อายะ อิชิงูโระ- คาโอริ อีดะ- นัตสึมิ อาเบะ- อาซูกะ ฟูกูดะ

**เวอร์ชันมอร์นิงมิโซะชิรุ**
รุ่นที่ 9 - มิซูกิ ฟูกูมูระ- เอรินะ อิกูตะ
รุ่นที่ 10 - ฮารูนะ อีกูโบะ- อายูมิ อิชิดะ- มาซากิ ซาโต- ฮารูกะ คูโด
รุ่นที่ 11 - ซากูระ โอดะ
รุ่นที่ 12 - ฮารูนะ โองาตะ- มิกิ โนนากะ- มาเรีย มากิโนะ- อากาเนะ ฮากะ
รุ่นที่ 13 - คาเอเดะ คากะ- เรนะ โยโกยามะ

**เวอร์ชันมอร์นิงมูซูเมะ ทเวนทิเอ็ธ**
รุ่นที่ 1 - ยูโกะ นากาซาวะ- อายะ อิชิงูโระ- คาโอริ อีดะ- นัตสึมิ อาเบะ- อาซูกะ ฟูกูดะ
รุ่นที่ 9 - มิซูกิ ฟูกูมูระ- เอรินะ อิกูตะ
รุ่นที่ 10 - ฮารูนะ อีกูโบะ- อายูมิ อิชิดะ- มาซากิ ซาโต- ฮารูกะ คูโด
รุ่นที่ 11 - ซากูระ โอดะ
รุ่นที่ 12 - ฮารูนะ โองาตะ- มิกิ โนนากะ- มาเรีย มากิโนะ- อากาเนะ ฮากะ
รุ่นที่ 13 - คาเอเดะ คากะ- เรนะ โยโกยามะ
รุ่นที่ 14 - ชิซากิ โมริโตะ

**ในเวอร์ชันอื่น**
 "มอร์นิงคอฟฟี 2002" เป็นเพลงรองในซิงเกิลที่ 14 "โซวดะ เวียอะไลฟ์" วางจำหน่ายวันที่ 21 กุมภาพันธ์ พ.ศ. 2545- ไอศกรีมมูซูเมะ ร้องในเวอร์ชันภาษาจีนและภาษาญี่ปุ่นในอัลบั้มชุดแรกและสุดท้ายของวง วางจำหน่ายวันที่ 9 มกราคม พ.ศ. 2552 ที่ประเทศใต้หวันและ 31 มกราคม พ.ศ. 2552 ที่ประเทศญี่ปุ่น- "โกโฮบิโนะอาฟเทอนูนคอฟฟี" ของ "อาฟเทอนูนมูซูเมะ" เป็นเพลงประกอบโฆษณากาแฟยี่ห้อจอร์เจีย แต่เพลงนี้มาในรูปแบบสไตล์ญี่ปุ่นย้อนยุค ออกอากาศผ่านทางโฆษณาช่วงปี พ.ศ. 2553- "มอร์นิงคอฟฟี 2011 (เวอร์ชันโดริมูซุ)" เป็นเพลงในอัลบั้ม โดริมูซุ1 ของดรีมมอร์นิงมูซูเมะ วางจำหน่ายวันที่ 20 เมษายน พ.ศ. 2554- "มอร์นิงมิโซะชิรุ" เป็นเพลงในซิงเกิลที่ 63 "แบรนด์นิวมอร์นิง/เจลลาซี-เจลลาซี" หน้าบี เพื่อเป็นการโปรโมตซุปมิโซะยี่ห้อมารุโคเมะ วางจำหน่ายวันที่ 8 มีนาคม พ.ศ. 2560- "มอร์นิงคอฟฟี (เวอร์ชันครบรอบ 20 ปี)" เป็นเพลงซิงเกิลดิจิทัลในยูนิตพิเศษ "มอร์นิงมูซูเมะ ทเวนทิเอ็ธ" วางจำหน่ายในวันที่ 28 มกราคม พ.ศ. 2561 หลังจากที่เวอร์ชันต้นฉบับวางจำหน่ายไปเมื่อ 20 ปีที่แล้ว

**ดูเพิ่ม**
 รายชื่อผลงานของมอร์นิงมูซูเมะ

**อ้างอิง**
หมวดหมู่:ซิงเกิลในปี พ.ศ. 2541
หมวดหมู่:เพลงภาษาญี่ปุ่น
หมวดหมู่:มอร์นิงมูซูเมะ
หมวดหมู่:เพลงของมอร์นิงมูซูเมะ
ฌอน คิงสตัน

คีฌอน แอนเดอร์สัน (Kisean Anderson; เกิด 3 กุมภาพันธ์ ค.ศ. 1990) เป็นที่รู้จักในชื่อ ฌอน คิงสตัน (Sean Kingston) เป็นนักร้อง นักแต่งเพลง และนักแสดงชาวอเมริกัน-จาเมกาที่เกิดในคิงสตันแต่เติบโตในไมอามี่ เขาประสบความสำเร็จในการสร้างแนวเพลงใหม่ซึ่งรวมเอาทั้งป็อป, เร้กเก้, ฮิปฮอป, และดูว็อปเข้าด้วยกัน มีอัลบั้มชุดแรกในชื่อ ฌอน คิงสตัน ออกจำหน่ายในปี ค.ศ. 2007 เปิดตัวครั้งแรกในซิงเกิล "บิวตีฟูลเกิลส์" สามารถขึ้นถึงอันดับหนึ่งบนบิลบอร์ดฮอต 100 และอันดับหนึ่งบนชาร์ตซิงเกิลแห่งสหราชอาณาจักร นอกจากนี้ยังสามารถขึ้นถึงอันดับหนึ่งบนบิลบอร์ดชาร์ตดาวน์โหลด มียอดดิจิทัลดาวน์โหลดในสัปดาห์แรกมากถึง 260,000 โหลด ซึ่งเป็นการเปิดตัวที่ดีเยี่ยมเป็นอันดับ 2 รองจากเพลง "อัมเบรลลา" ของรีแอนนา ซึ่งมียอดอยู่ที่ 277,000 โหลด และในมายสเปซไอทูนส์ , เอโอแอลมิวสิก, ยาฮูมิวสิก เขาคือศิลปินอันดับ 1 ที่มีผู้เข้าชมผลงานมากกว่า 1 ล้านคน คิงสตันยังได้รับการเสนอชื่อเข้าชิงรางวัลทีนชอยส์อวอร์ดในสาขาศิลปินอาร์แอนด์บียอดนิยม

**อ้างอิง**

**แหล่งข้อมูลอื่น**
 seankingston- u=seankingston
หมวดหมู่:บุคคลที่ยังมีชีวิตอยู่
หมวดหมู่:นักร้องจาเมกา
หมวดหมู่:นักร้องป็อปอเมริกัน
หมวดหมู่:นักร้องชายชาวอเมริกัน
หมวดหมู่:ศิลปินสังกัดอีพิกเรเคิดส์
หมวดหมู่:บุคคลจากคิงส์ตัน
หมวดหมู่:บุคคลจากไมแอมี
เต่ากะอานถิ่นเหนือ

เต่ากะอานถิ่นเหนือ หรือ เต่ากะอานอินเดีย (Northern river terrapin; Batagur baska) จัดอยู่ในไฟลัมสัตว์มีแกนสันหลัง จัดเป็นเต่าน้ำจืด-น้ำกร่อย มีความยาวกระดองมากกว่า 60 เซนติเมตร  ที่ใหญ่ที่สุดในเอเชีย และถือว่าเป็นเต่าที่ใกล้สูญพันธุ์อย่างวิกฤติ ล่าสุดชาวบ้านในพื้นที่ อ.ตะกั่วทุ่ง จ.พังงา พบบริเวณคลองถ้ำเมื่อวันที่ 3 มกราคม พ.ศ. 2550 

**ลักษณะ**
จมูกเชิดปลายปากแหลมยื่นยาวออกมาเป็นหลอดจมูก ตาสีขาว เท้าหน้าแผ่แบน มีผังผืด มีเล็บ 4 เล็บ ขาสีเทาหรือดำ รูปร่างกระดองเป็นรูปไข่ กระดองหลังมีลักษณะค่อนข้างเรียบและแบน สีน้ำตาลออกเขียวจนถึงสีเทาอมเขียว ใต้ท้องสีขาวออกเหลือง  ในฤดูผสมพันธุ์เต่าตัวผู้จะเปลี่ยนสีบนหัว ลำคอ และขาเป็นสีดำ และม่านตาสีออกเหลืองเปลี่ยนเป็นสีขาวสดใส ลูกเต่ามีกระดองรูปร่างแบนและมนกลม

**อาหาร**
เต่ากะอานถิ่นเหนือกินผลหรือฝักของพรรณไม้ป่าชายเลนและไม้ชายน้ำต่าง ๆ เช่น ลำพู โกงกาง แสมเป็นอาหารหลัก 

**ถิ่นอาศัย**
อยู่ในลำคลองและแม่น้ำตอนล่างที่ติดกับปากแม่น้ำ ทีมีน้ำกร่อย และต้องมีสันดอนทรายที่กว้าง รวมถึงร่มเงาของป่าชายน้ำ มีการกระจายพันธุ์ตั้งแต่บังคลาเทศ พม่า ไทยถึงเกาะสุมาตรา และ ลุ่มน้ำโขงตอนล่างตั้งแต่กัมพูชา ถึงเวียดนาม 

**การสืบพันธุ์**
วางไข่ในช่วงปลายปี ตั้งแต่เดือน พ.ย.- ม.ค. โดยที่ตัวเมียจะย้ายขึ้นไปยังตอนกลางหรือต้นลำคลองเพื่อหาสันดอนทรายหรือหาดที่ไม่มีคนรบกวน เพื่อขุดหลุมลึกประมาณ 30 ซม. วางไข่ประมาณ 2-3 ครั้ง ครั้งละ ประมาณ 20 ฟอง ในรอบ 6 สัปดาห์ไข่มีขนาดยาวรี ค่อนข้างใหญ่เกือบ 10 ซม. ใช้เวลาฟักเป็นเวลานานกว่า 2 เดือน 

**อ้างอิง**

**แหล่งข้อมูลอื่น**
  Centre for Turtle Research and Conservation (สืบค้นเมื่อ 19 May 2007)
*species=baska
หมวดหมู่:สัตว์ป่าคุ้มครอง
หมวดหมู่:วงศ์เต่านา
หมวดหมู่:เต่า

ภาพ:Callagur borneoensis.jpg|thumb|150px|เต่าลายตีนเป็ด (Callagur borneoensis) อยู่ในวงศ์ Bataguridae
หมวดหมู่:สัตว์เลื้อยคลาน
นกแก้ว (แก้ความกำกวม)

* นกแก้ว นกชนิดหนึ่ง- ปลานกแก้ว ปลาชนิดหนึ่ง- ปลาหมอนกแก้ว ปลาชนิดหนึ่ง- สบู่ตรานกแก้ว

**ดูเพิ่ม**
  แก้ว (แก้ความกำกวม)
เครื่องบดยางสองลูกกลิ้ง

เครื่องบดยางสองลูกกลิ้ง (two roll mill) เป็นเครื่องบดยางที่ประกอบด้วยลูกกลิ้งสองลูกกลิ้งบีบอัดและบดยางให้โมเลกุลของยางเกิดการขาด ทำให้ขนาดของโมเลกุลยางที่ใหญ่และยาวลดลง ทำให้ยางนิ่มลง และสามารถแปรรูปยางได้และยังจะสามารถนำสารเคมีผสมเข้าไปในยางเพื่อให้ได้สมบัติตามที่ต้องการได้ ขบวนการลดความหนืดของยางโดยใช้เครื่องบดยางสองลูกกลิ้ง เรียกว่า Mastication และการที่จะทำให้ยางนิ่มลงนั้นจะขึ้นอยู่กับปัจจัยหลายประการ เช่น ความเร็วของผิวลูกกลิ้งทั้งสองจะต้องมีความเร็วที่ไม่เท่ากันโดยที่ลูกกลิ้งหน้าจะช้ากว่าลูกกลิ้งหลัง อัตราส่วนความเร็วผิวระหว่างลูกกลิ้งหน้ากับลูกกลิ้งหลังเรียกว่า Friction ratio โดยทั่วไป Friction ration จะอยู่ในช่วง 1:1 ถึง 4:1 และจะขึ้นกับชนิดของยางที่ใช้บด ในระหว่างการบดออกซิเจนในบรรยากาศจะเข้าไปทำปฏิกิริยากับสายโซ่โมเลกุลของยางที่ขาดออกจากกันไม่ให้รวมตัวกันได้ และอุณหภูมิของลูกกลิ้ง ถ้าอุณหภูมิต่ำ ยางจะแข็งไหลผ่านลูกกลิ้งได้ยากทำให้เกิดการฉีกขาดของสายโซ่โมเลกุลของยางมากขึ้น และในทางกลับกัน ถ้าอุณหภูมิสูงยางจะถูกออกซิไดซ์ได้ง่ายทำให้ยางนิ่มลงได้อย่างรวดเร็วเช่นกัน

**อ้างอิง == 
หมวดหมู่:ยาง
ฟังก์ชันคงตัว

ในทางคณิตศาสตร์ ฟังก์ชันคงตัว (constant function) หมายถึงฟังก์ชันที่ให้ผลลัพธ์ไม่เปลี่ยนแปลง ไม่ว่าจะให้ค่าตัวแปรต้นเป็นค่าใดๆ คำตอบจะออกมาเป็นค่าคงตัวค่าเดิม ตัวอย่างเช่น ถ้าเรามีฟังก์ชัน f(x) = 4 แล้ว f จะเป็นฟังก์ชันคงตัว เนื่องจาก f จับคู่ทุกค่าของ x ไปยัง 4 สำหรับการอธิบายแบบทั่วไป f : A → B จะเป็นฟังก์ชันคงตัวเมื่อ f(x) = f(y)  สำหรับทุกค่าของ x และ y ที่เป็นสมาชิกของเซต A
ด้วยการนิยามดังกล่าวทำให้ฟังก์ชันว่าง (empty function) ซึ่งเป็นฟังก์ชันที่มีโดเมนเป็นเซตว่าง เป็นฟังก์ชันคงตัวด้วยเช่นกัน เนื่องจากไม่มีค่า x และ y ในเซต A ที่จะทำให้ผลลัพธ์ของ f(x) และ f(y) ไม่เท่ากัน อย่างไรก็ตามเราอาจพบว่า ฟังก์ชันคงตัวที่นิยามโดยยกเว้นฟังก์ชันว่างไว้เป็นกรณีพิเศษนั้นจะสะดวกกว่า
สำหรับฟังก์ชันพหุนาม (polynomial function) ฟังก์ชันคงตัวที่ให้ผลลัพธ์ไม่เท่ากับศูนย์ สามารถเรียกได้ว่าเป็นพหุนามดีกรีศูนย์

**อ้างอิง**
 Herrlich, Horst and Strecker, George E., Category Theory, Allen and Bacon, Inc. Boston (1973)- title=Constant function
หมวดหมู่:ฟังก์ชันและการจับคู่
หมวดหมู่:คณิตศาสตร์มูลฐาน
หมวดหมู่:พหุนาม
หมวดหมู่:ประเภทของฟังก์ชัน
หมวดหมู่:นักสืบหุ่นยนต์

หมวดหมู่:บันเทิงคดีแนววิทยาศาสตร์
หมวดหมู่:ไอแซค อสิมอฟ
หมวดหมู่:งานเขียนของไอแซก อสิมอฟ
CBL

CBL อาจหมายถึง- การจัดการเรียนการสอนโดยใช้ชุมชนเป็นฐานการเรียนรู้ การจัดการเรียนการสอนโดยใช้ชุมชนเป็นฐานการเรียนรู้- Computer Based Learning- Chinese Basketball League ลีกบาสเกตบอลของประเทศจีน
เมตตา

ในศาสนาพุทธ เมตตา เป็นหลักธรรมหนึ่งในพรหมวิหาร 4 ซึ่งประกอบไปด้วย เมตตา กรุณา มุทิตา และอุเบกขา โดยเป็นปัจจัยให้เกิดพรหมวิหารอื่นได้

**ลักษณะของเมตตา**
ในวิสุทธิมรรค สมาธินิทเทส พรหมวิหารนิเทส แสดงลักษณะของเมตตาพรหมวิหารไว้ว่า- เมตตามีอาการประพฤติเกื้อกูลเป็นลักษณะ- มีการน้อมนำเข้าไปเกื้อกูลประโยชน์ในสัตว์เป็นรส- มีการบำบัดความอาฆาตเป็นปัจจุปัฏฐาน (อาการที่ปรากฏ)- มีการเห็นสัตว์เป็นที่ชอบใจ คือไม่โกรธเคือง ไม่ขุ่นเคืองในขณะนั้นเป็นปทัฏฐาน (เหตุใกล้)- มีการเข้าไปสงบความพยาบาทเป็นสมบัติ- มีความเสน่หาเป็นวิบัติ
ตามอัฏฐสาลินี อรรถกถา พระธัมมสังคณีปกรณ์ ทุกนิกเขปกถา เหตุโคจฉกะ พระบาลีนิทเทอโทสะ (1062) ได้แสดงลักษณะของเมตตาไว้ว่า- เมตตามีชื่อว่าไมตรี เนื่องจากเป็นกิริยาที่สนิทสนม- เมตตามีชื่อว่าการเอ็นดู เพราะคอยปกป้องคุมครอง- เมตตามีชื่อว่าความแสวงหาผลประโยชน์เกื้อกูล- เมตตามีชื่อว่าความสงสาร เนื่องจากคอยหวั่นไหวตามไปด้วย
ดังนั้น การจะแสดงว่ามีเมตตาต่อบุคคลใด จึงต้องมีลักษณะดังกล่าว ซึ่งหากว่าไม่ใช่อาการเหล่านี้ จิตขณะนั้นอาจเป็นโลภะหรือโทสะซึ่งเป็นอกุศลจิต ไม่ใช่เมตตา

**อานิสงส์ของเมตตา**
ในอังคุตตรนิกาย อัฏฐกนิบาต เมตตาวรรคที่ 1 เมตตาสูตร และในอังคุตรนิกาย เอกาทสนิบาต เมตตาสูตร ได้สรุปอานิสงส์ของเมตตาไว้ดังนี้- ย่อมหลับเป็นสุข- ย่อมตื่นเป็นสุข- ย่อมไม่ฝันลามก (คืออกุศลทั้งหลาย)- ย่อมเป็นที่รักแห่งมนุษย์ทั้งหลาย- ย่อมเป็นที่รักแห่งอมนุษย์ทั้งหลาย- เทวดาย่อมรักษา- ไฟ ยาพิษ หรือศาสตรา ย่อมไม่กล้ำกราย- จิตย่อมตั้งมั่นโดยเร็ว- สีหน้าย่อมผ่องใส- เป็นผู้ไม่หลงใหลทำกาละ- เมื่อไม่แทงตลอดคุณที่ยิ่งยอด (เป็นพระอรหันต์) ย่อมเข้าถึงพรหมโลก

**การแผ่เมตตา**
บทสวดแผ่เมตตาโดยทั่วไป จะกล่าวว่าขอสัตว์ทั้งหลายทั้งปวงจงเป็นผู้ไม่มีเวร ไม่มีความเบียดเบียน ไม่มีทุกข์ รักษาตนให้พ้นจากทุกข์ทั้งสิ้นเถิด แต่ในขุทกนิกาย ปฏิสัมภิทามรรค ยุคนัทธวรรค เมตตากถา ได้แสดงไว้ว่า "เมตตาเจโตวิมุตติ แผ่ไปโดยไม่เจาะจงด้วยอาการ 5 เมตตาเจโตวิมุตติ แผ่ไปโดยเจาะจงด้วยอาการ 7 เมตตาเจโตวิมุตติ แผ่ไปสู่ทิศทั้งหลายด้วยอาการ 10" ซึ่งในวิสุทธิมรรคได้แสดงไว้ว่าผู้จะแผ่เมตตาดังกล่าวได้ต้องบรรลุอัปปนาสมาธิแล้วคือได้ฌานจิตแล้ว ดังนั้น ตามอรรถกถาในคัมภีร์วิสุทธิมรรค ผู้ยังไม่บรรลุฌานจิตจึงไม่อาจแผ่เมตตาให้สัตว์ทั้งปวงได้ แต่สามารถมีเมตตาต่อสัตว์หรือบุคคลได้

**อ้างอิง**
หมวดหมู่:คำศัพท์ศาสนาพุทธ
หมวดหมู่:พรหมวิหารสี่
หมวดหมู่:ความรัก
พาสตา

พาสตา (pasta) เป็นชื่อเรียกโดยรวมของอาหารจากเส้นของอิตาลี ประกอบด้วยเส้นที่ทำจากแป้งสาลีที่ทำจากข้าวสาลีดูรัมเป็นหลัก ผสมกับ น้ำ, ไข่, เกลือ และ น้ำมันมะกอก จากนั้นจึงนำมารีดเป็นแผ่นและตัดเป็นเส้น ทำให้สุกโดยการต้ม รับประทานกับซอสหลากหลายประเภท ที่มักมีส่วนประกอบหลักคือ น้ำมันมะกอก ผัก เครื่องเทศ และเนยแข็ง เส้นพาสตาเป็นชื่อเรียกโดยรวมของเส้นหลากหลายประเภท
ในสมัยก่อนพาสตานั้นเป็นอาหารที่ชาวอิตาลีทางตอนใต้นิยมรับประทาน ซึ่งนับว่ายากจนกว่าชาวอิตาลีทางตอนเหนือ ซึ่งนิยมรับประทานนมเนย และข้าว
ปัจจุบันมีการผลิตเส้นสำเร็จรูปแบบอบแห้งในลักษณะอุตสาหกรรม ถูกใช้แพร่หลายมากกว่าเส้นแบบสดเนื่องจากสะดวกไม่ต้องใช้เวลาและความชำนาญมากในการจัดเตรียม

**ดูเพิ่ม**
 รายชื่อพาสตา

**อ้างอิง**

**แหล่งข้อมูลอื่น**
  ประเภทของพาสตา เป็นการรวบรวมประวัติและรูปแบบประเภทเส้นต่าง ๆ ของพาสตา

หมวดหมู่:อาหารอิตาลี
หมวดหมู่:อาหารจากเส้น
หมวดหมู่:อาหารเมดิเตอร์เรเนียน
หมวดหมู่:อาหารหลัก
หมวดหมู่:อาหารประจำชาติ
แม่แบบ:เหตุการณ์ปัจจุบัน/2550 สิงหาคม 24

* พระบาทสมเด็จพระปรมินทรมหาภูมิพลอดุลยเดช ทรงลงพระปรมาภิไธยในรัฐธรรมนูญแห่งราชอาณาจักรไทย พุทธศักราช 2550 โดยนายมีชัย ฤชุพันธุ์ ประธานสภานิติบัญญัติแห่งชาติ เป็นผู้รับสนองพระบรมราชโองการ จากนั้นจึงประกาศในราชกิจจานุเบกษา และมีผลใช้บังคับตั้งแต่วันที่ 24 สิงหาคม พ.ศ. 2550- นินเทนโด วี มียอดขายมากกว่า เอกซ์บอกซ์ 360 ที่วางตลาดก่อนหนึ่งปี โดยวีขายได้ 10.57 ล้านเครื่อง เอกซ์บอกซ์ 360 10.51 ล้่านเครื่อง ขณะที่ เพลย์สเตชัน 3 ขายได้เพียง 4.32 ล้านเครื่อง  (ยาฮู!)
}
โมนิกา ลูวินสกี

โมนิกา ลูวินสกี
โมนิกา ลูวินสกี (Monica Samille Lewinsky) เกิดเมื่อ 23 กรกฎาคม พ.ศ. 2516 เป็นสตรีชาวอเมริกันซึ่งอดีตประธานาธิบดีบิล คลินตัน ได้ยอมรับว่ามี "ความสัมพันธ์ไม่เหมาะสม" (inappropriate relationship) ในช่วงที่ลูวินสกีเป็นนักศึกษาฝึกงานในทำเนียบขาว ระหว่าง พ.ศ. 2538-2539 ซึ่งส่งผลให้มีการเปิดกระบวนการฟ้องให้ขับออกจากตำแหน่งซึ่งบิล คลินตัน โดยรู้จักกันในชื่อ คดีลูวินสกี
ลูวินสกีเกิดในเมืองซานฟรานซิสโก รัฐแคลิฟอร์เนีย จบการศึกษาสาขาจิตวิทยาจาก วิทยาลัยลูวิสแอนด์คลาร์ก ในรัฐออริกอน และย้ายมาอยู่วอชิงตันดีซีในฐานะนักศึกษาฝึกงานของทำเนียบขาว
ช่วงเวลาระหว่างวันที่ 15 พฤศจิกายน พ.ศ. 2538 จนถึง 7 เมษายน พ.ศ. 2539 โมนิกาได้มีความสัมพันธ์ทางเพศกับประธานาธิบดีบิล คลินตัน โดยในภายหลังทั้งเธอและประธานาธิบดีได้ยอมรับว่ามีความสัมพันธ์โดยใช้ปากแต่ไม่ถึงขั้นร่วมเพศ
ลูวินสกีออกจากทำเนียบขาวช่วงเดือนเมษายน 1996 เนื่องจากหัวหน้าของเธอเห็นว่าเธอใกล้ชิดกับคลินตันมากเกินไป แต่เธอยังมีความสัมพันธ์กับเขาอีก 2 ครั้งเมื่อ 28 กุมภาพันธ์ และ 29 มีนาคม พ.ศ. 2540 ในเดือนกันยายน พ.ศ. 2540 อดีตเพื่อนร่วมงานของลูวินสกีชื่อลินดา ทริปป์ (Linda Tripp) ได้บันทึกคำสนทนาทางโทรศัพท์ระหว่างเธอกับลูวินสกีเกี่ยวกับความสัมพันธ์กับคลินตัน เทปม้วนนี้กลายเป็นหลักฐานสำคัญให้กับอัยการอิสระ เคนเนธ สตาร์ ซึ่งขณะนั้นกำลังสืบสวนคดีทุจริตของคลินตันที่รู้จักกันในชื่อ คดีไวต์วอเตอร์ ทำให้อัยการเคนเนธ สตาร์ได้ขยายผลมาสนใจคดีชู้สาวอื่นๆ ของคลินตันในเวลาต่อมา
ในการสอบสวนลูวินสกียอมรับว่ามีความสัมพันธ์ทางเพศด้วยปากกับประธานาธิบดีคลินตันในห้องทำงานรูปไข่ทางปีกตะวันตกของทำเนียบขาว

**อ้างอิง**
หมวดหมู่:ชาวอเมริกันเชื้อสายยิว
เสรฐพร กฤดากร ณ อยุธยา

เสรฐพร กฤดากร ณ อยุธยา ชื่อเล่น โจอี้ หรือเป็นที่รู้จักกันในนาม โจอี้ พาราด็อกซ์ เกิดเมื่อวันที่ 20 กรกฎาคม พ.ศ. 2524 เป็นมือกลองของวง พาราด็อกซ์  ซึ่งเป็นวงดนตรีแนวอินดี้ที่มีชื่อเสียงในประเทศไทย ได้เข้ามาร่วมวงโดยการชักนำของ อิทธิพงศ์ กฤดากร ณ อยุธยา หรือ ต้า พาราด็อกซ์ ผู้เป็นญาติ ทำให้โจอี้กลายเป็นสมาชิกที่มีอายุน้อยที่สุดในวงพาราด็อกซ์

**ประวัติ**
 ชื่อจริง : เสรฐพร กฤดากร ณ อยุธยา- ชื่อเล่น :โจอี้- วันเกิด :  20 กรกฎาคม พ.ศ. 2524- ราศี : ราศีกรกฎ- ตำแหน่ง :  กลอง- กรุ๊ปเลือด :  B- น้ำหนัก :  68 ก.ก. - สูง :  177 cm- สีที่ชอบ:  ขาว ดำ เขียว- ความใฝ่ฝัน :  นักบิน, Machine Design,เปิดโรงแรมบนเกาะไกล ๆ

**การศึกษา**
เสรฐพร กฤดากร ณ อยุธยา จบการศึกษาในระดับประถมศึกษาจาก โรงเรียนราชบพิธ(แก้ไขจากโรงเรียนวัดราชบพิธ เนื่องจากเป็นการศึกษาระดับประถม โรงเรียนวัดราชบพิธนั้นเป็นโรงเรียนที่เปิดสอนในระดับมัธยม) และได้เข้าศึกษาที่ โรงเรียนเทคโนโลยีสยาม  สาขาช่างอุตสาหกรรม เทคนิคยานยนต์ และสำเร็จการศึกษาในระดับปริญญาตรี จาก คณะครุศาสตร์อุตสาหกรรม ภาควิชาครุศาสตร์เครื่องกล มหาวิทยาลัยเทคโนโลยีราชมงคลพระนคร (วิทยาเขตพระนครเหนือ)

**การทำงาน**
ภายหลังจากที่ได้เข้ามาช่วยงานพาราดอกซ์ในช่วงแรก ก็ได้รับคำชวนจาก อิทธิพงศ์ กฤดากร ณ อยุธยา หรือ ต้า พาราด็อกซ์ ผู้เป็นญาติ ให้เข้ามาร่วมวงอย่างเป็นทางการก่อนที่จะเข้ามาอยู่ในสังกัดจีนี่ เรคคอร์ดส และออกอัลบัม Summer ในปีพ.ศ. 2543
ปัจจุบันเปิดกิจการร้านโทรศัพท์เคลื่อนที่เป็นของตัวเอง นอกเหนือจากการเล่นดนตรี

**ผลงาน**

**อัลบั้มใต้ดิน**
 แค้นผีนรก (พ.ศ. 2543)

**อัลบั้มสตูดิโอ**
 Summer (พ.ศ. 2543)- On The Rainbow (พ.ศ. 2545)- Free Style (พ.ศ. 2546)- X (Ten Years After) (พ.ศ. 2549)

**ความสนใจ**
 งานอดิเรก : เล่นเกม ดูสัตว์จตุจักร Skateboard ดูหนัง- ของสะสม : Drum Stick แผ่นSkateboard,เทป Cd Vdo เพลง   หนังผี สารคดีสัตว์- แนวเพลง : Rock Rap Punk Marching Band - วงดนตรี : System of a down, Green day, Kriss-Kross, Nirvana (Dave Grohl) - ภาพยนตร์ : สยองขวัญ ตลกหลุดโลก รักโรแมนติก ศุกร์ 13 (ภาค2) Mr. Bean ทุกตอน

**เครื่องดนตรี**
 Drums
** Sensitone classic ( Alloy Shell )
** PEARL Snare Drum
** Symmetrical Ply (SP) NOBLE & COOLEY Snare Drum
** Die-Cast Replacment Rim  Black  10 Lug
** Codeson รุ่น Royal Custom
** Noble Cooley Custom Drum Set- Cymbals 
** Zildjian Z3  Rock Crash  18”
** Zildjian Z3  medium crash 19"
** zildjian a custom medium ride  20"
** zildjian a mastersound hi-hat 14"
** zildjian oriental china 20"
** zildjian a splash 8"
- Pedal 
** Dw 9000 Double Pedal

**อื่น ๆ**
 เป็นผู้แต่งเพลง"เกจิ" ซึ่งเป็น Bonus track ในอัลบั้ม X (Ten Years After) โดยใช้นามแฝงว่า Joseph- เคยอยู่วง Please ก่อนหน้าที่จะเข้ามาร่วมวงพาราด็อกซ์

**อ้างอิง**

**แหล่งข้อมูลอื่น**
  เสรฐพร กฤดากร ณ อยุธยา date=2007-09-27 -  Paradox MySpace
หมวดหมู่:นักดนตรีชาวไทย 
หมวดหมู่:ราชสกุลกฤดากร 
หมวดหมู่:ณ อยุธยา
หมวดหมู่:พาราด็อกซ์ 
หมวดหมู่:บุคคลจากมหาวิทยาลัยเทคโนโลยีราชมงคลพระนคร
หมวดหมู่:บุคคลจากวิทยาลัยเทคโนโลยีสยาม
อรรถนิติ ดิษฐอำนาจ

ศาสตราจารย์พิเศษ อรรถนิติ ดิษฐอำนาจ (24 สิงหาคม 2487 - ) เป็นองคมนตรี, อาจารย์พิเศษประจำ คณะนิติศาสตร์ มหาวิทยาลัยธรรมศาสตร์ อดีตประธานศาลฎีกา (1 ต.ค. 2545 - 30 ก.ย. 2547) ประธานสมาคมกฎหมายอาเซียน

**ประวัติ**
นายอรรถนิติ ดิษฐอำนาจ เข้าศึกษาชั้นมัธยมศึกษาที่โรงเรียนกรุงเทพคริสเตียนวิทยาลัย​และโรงเรียนเทพศิรินทร์ เมื่อ ปี พ.ศ. 2500 เลขประจำตัว 8526 สำเร็จการศึกษาระดับปริญญาตรี นิติศาสตรบัณฑิต (เกียรตินิยม) จากมหาวิทยาลัยธรรมศาสตร์, เนติบัณฑิตไทย (สอบได้อันดับที่ 3 ของสมัยที่ 18) ปี 2508 และจบปริญญาโทด้านกฎหมาย จาก Harvard Law School ประเทศสหรัฐอเมริกา 
นายอรรถนิติสมรสกับ นางสุดใจ ดิษฐอำนาจ

**การทำงาน**
หลังสำเร็จการศึกษาสอบเข้าเป็นผู้ช่วยผู้พิพากษาได้เมื่อวันที่ 25 พ.ค. 2513 โดยระหว่างรับราชการได้เริ่มต้นเป็นผู้พิพากษาประจำศาลจังหวัดภูเขียว (ชัยภูมิ) เมื่อวันที่ 26 พ.ค. 2514 และได้เป็นผู้พิพากษาประจำจังหวัดนครราชสีมา เมื่อปี 2515 และได้เข้ามาเป็นผู้พิพากษาศาลฎีกา เมื่อวันที่ 1 เม.ย. 2517 โดยระหว่างปฏิบัติหน้าที่ได้รับความก้าวหน้าในหน้าที่การงานมาโดยตลอด ซึ่งเมื่อวันที่ 22 ธ.ค. 2520 ได้เป็นผู้ช่วยเลขานุการ รมว.ยุติธรรม และเมื่อวันที่ 2 ต.ค. 2529 ได้ดำรงตำแหน่งเป็นเลขานุการศาลฎีกา กระทั่งปี 2530 ได้เป็นเลขาธิการส่งเสริมงานตุลาการ ซึ่งเป็นงานด้านบริหาร จากนั้นเมื่อเดือน ต.ค. ปี 2535 ก็ได้กลับไปดำรงตำแหน่งเป็นรองอธิบดีผู้พิพากษาศาลแพ่ง และเป็นอธิบดีผู้พิพากษาศาลอาญาธนบุรี ปี 2542 และในเดือน ต.ค. ปีเดียวกัน ได้เป็นอธิบดีผู้พิพากษาศาลแพ่ง กระทั่งเมื่อวันที่ 1 ต.ค. 2544 ได้ขึ้นเป็นประธานศาลอุทธรณ์ ซึ่งขณะนั้นเป็นตำแหน่งสำคัญที่จะได้ถูกเสนอชื่อเป็นประธานศาลฎีกาได้ โดยเมื่อวันที่ 1 ต.ค. 2545 จึงได้ขึ้นดำรงตำแหน่งเป็นประธานศาลฎีกา ประมุขศาลยุติธรรม คนที่ 34 โดย นายอรรถนิติ ดำรงตำแหน่งเป็นประธานศาลฎีกานานถึง 2 ปี โดยเกษียณราชการเมื่ออายุครบ 60 ปี ในวันที่ 30 ก.ย. 2547 
และแม้นว่าจะเกษียณราชการแล้ว นายอรรถนิติ ยังคงปฏิบัติงานด้านกฎหมาย เป็นศาสตราจารย์พิเศษ ประจำคณะนิติศาสตร์ จุฬาลงกรณ์มหาวิทยาลัย และปัจจุบันเป็นประธานสมาคมกฎหมายอาเซียน ตลอดระยะเวลาการปฏิบัติหน้าที่ นายอรรถนิติ ได้รับพระราชทานเครื่องอิสริยาภรณ์หลายลำดับชั้น รวม 10 ลำดับ โดยก่อนเกษียณราชการได้รับเครื่องราชอิสริยาภรณ์ชั้นตติยจุลจอมเกล้าวิเศษ เมื่อวันที่ 5 พ.ย. 2547 นอกจากนั้น ยังได้รับพระบรมราชโองการโปรดเกล้าฯ แต่งตั้งให้เป็นกรรมการกฤษฎีกา ตั้งแต่ พ.ศ. 2543
นายอรรถนิติได้รับพระบรมราชโองการโปรดเกล้า ฯ ให้ดำรงตำแหน่งองคมนตรี เมื่อวันที่ 16 สิงหาคม พ.ศ. 2550
ปัจจุบันดำรงตำแหน่งประธานกรรมการมูลนิธิเพชรรัตน-สุวัทนา

**เครื่องราชอิสริยาภรณ์**

**อ้างอิง**
หมวดหมู่:องคมนตรีในรัชกาลที่ 9
หมวดหมู่:องคมนตรีในรัชกาลที่ 10
หมวดหมู่:ประธานศาลฎีกาไทย
หมวดหมู่:ข้าราชการฝ่ายตุลาการชาวไทย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากคณะนิติศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญรัตนาภรณ์ ว.ป.ร.3 (ร.10)
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากโรงเรียนเทพศิรินทร์
หมวดหมู่:อาจารย์คณะนิติศาสตร์
หมวดหมู่:ศาสตราจารย์พิเศษ
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
อุลกมณี

ตัวอย่างก้อนอุลกมณีที่พบบนพื้นผิวโลก
อุลกมณี มีหลายชื่อที่เรียกหากัน อุกกามณี แก้วข้าว สะเก็ดดาว เหล็กไหลต่างดาว คดปลวก พลอยจันทรคราส หยดน้ำฟ้า (ตามรูปร่างที่ปรากฏ) สะเก็ดดาว หรืออุลกมณี ตรงกับคำว่า "tektite" ในภาษาอังกฤษ โดยมีรากศัพท์มาจากคำว่า Tektos ในภาษากรีก แปลว่า หลอมละลาย อุลกมณีที่พบจะมีเนื้อแก้ว ส่วนใหญ่สีดำทึบคล้ายนิล บางชิ้นมีเนื้อในสีน้ำตาลใส บางชิ้นก็มีเนื้อโปร่งแสงสีเขียว ผิวของอุลกมณีจะเป็นหลุมเล็ก ๆ โดยรอบ รูปลักษณ์สัณฐานของอุลกมณีไม่แน่นอน อาจเป็นก้อนกลม ยาวแบน แท่งกลมยาว คนไทยบางท่านเชื่อว่าสามารถแบ่งอุลกมณี เป็นชนิดต่าง ๆ ตามรูปร่าง เช่น ตัวผู้ (รูปทรงเป็นแท่งคล้ายลึงค์) หรือตัวเมีย (รูปทรงกลม) มนุษย์เรารู้จักอุลกมณีมานานแล้ว โดยเชื่อกันว่าเป็นสะเก็ดดาวจากนอกโลก ที่ตกเข้ามายังพื้นผิวโลก
แต่ปัจจุบัน นักวิทยาศาสตร์ได้ทำการศึกษาและทราบว่าแท้จริงแล้ว อุลกมณี หรือ tektite เป็นทรายที่เกิดบนโลกที่เกิดการหลอมละลายจากความร้อนจากการพุ่งชนของอุกกาบาต ขณะที่ทรายหลอมละลายจะกระเซ็นขึ้นไปบนท้องฟ้า แล้วเกิดการเย็นและแข็งตัวกลางอากาศ ก่อนจะตกกลับคืนสู่พื้นดิน จึงทำให้เกิดรูปร่างหลากหลายแบบ สีของ อุลกมณีจะมีความแตกต่างกันจากการเกิด ว่าเมื่อเกิด มีแร่ธาตุอะไรเข้าไปผสมอยู่ด้วย

**อ้างอิง**
 J. Baier:  Zur Herkunft und Bedeutung der Ries-Auswurfprodukte für den Impakt-Mechanismus date=2009-05-01 . - Jber. Mitt. oberrhein. geol. Ver., N. F. 91, 9-29, 2009.- J. Baier: Die Auswurfprodukte des Ries-Impakts, Deutschland, in Documenta Naturae, Vol. 162, München, 2007. ISBN 978-3-86544-162-1

**แหล่งข้อมูลอื่น**
หมวดหมู่:ธรณีวิทยา
ภาษาริพิวแอเรียน

ภาษาริพิวแอเรียน (Ripuarisch, pron; Ripuarisch, Nl-Ripuarisch.ogg) เป็นภาษาย่อยเยอรมันในกลุ่มเจอร์แมนิกตะวันตก พูดในไรน์แลนด์ ทางตะวันออกของประเทศเบลเยียม

**อ้างอิง**
หมวดหมู่:ภาษาเยอรมัน
หมวดหมู่:กลุ่มภาษาเจอร์แมนิกตะวันตก
หมวดหมู่:ภาษาในประเทศเบลเยียม
หมวดหมู่:ภาษาประธาน–กรรม–กริยา
ภาษาอุตซิตา

ภาษาอุตซิตา (occitan) หรือ เล็งกอด็อก (lenga d'òc) เป็นภาษา (หรือกลุ่มของภาษา) โรมานซ์ที่พูดกันในภาคใต้ของประเทศฝรั่งเศส ประเทศโมนาโก หุบเขาอุตซิตาของประเทศอิตาลี และหุบเขาอารันของประเทศสเปน (บางครั้งเรียกภูมิภาคเหล่านี้โดยรวมว่า "อุตซิตาญอ") นอกจากนี้ยังมีผู้พูดในเทศบาลกวาร์เดียปีเยมอนเตเซ (แคว้นคาลาเบรีย ประเทศอิตาลี) ซึ่งถูกล้อมด้วยดินแดนที่พูดภาษาอื่น บางคนรวมภาษากาตาลาเป็นส่วนหนึ่งของภาษาอุตซิตาเนื่องจากระยะห่างระหว่างภาษานี้กับภาษาถิ่นบางภาษาของภาษาอุตซิตา (เช่นภาษากัสกอญ) มีความใกล้เคียงกับระยะห่างระหว่างภาษาถิ่นต่าง ๆ ของภาษาอุตซิตา ภาษากาตาลาถือเป็นภาษาถิ่นหนึ่งของภาษาอุตซิตาจนกระทั่งสิ้นสุดคริสต์ศตวรรษที่ 19 และปัจจุบันยังคงเป็นภาษาที่ใกล้ชิดกันมากที่สุด
ภาษาอุตซิตาเป็นภาษาราชการของแคว้นกาตาลุญญาที่ซึ่งมีผู้พูดภาษาถิ่นย่อยของภาษากัสกอญที่รู้จักกันในชื่อภาษาอารันในหุบเขาอารัน ตั้งแต่เดือนกันยายน พ.ศ. 2553 สภานิติบัญญัติกาตาลุญญาได้พิจารณาให้ภาษาอุตซิตาถิ่นอารันเป็นภาษาถนัดสำหรับใช้ในหุบเขาดังกล่าวอย่างเป็นทางการ
ตลอดช่วงเวลาในประวัติศาสตร์ ศัพท์ ลีมูแซ็ง (Lemosin), ล็องก์ด็อก (Lengadocian), กัสกอญ (Gascon) และต่อมา พรอว็องส์ (Provençal, Provençau หรือ Prouvençau) เป็นชื่อพ้องสำหรับใช้เรียกภาษาอุตซิตาทั้งมวล แต่ปัจจุบันเป็นที่เข้าใจกันว่า พรอว็องส์ คือภาษาอุตซิตาถิ่นที่พูดกันในภูมิภาคพรอว็องส์ทางตะวันออกเฉียงใต้ของประเทศฝรั่งเศส
ภาษาอุตซิตาต่างจากภาษาโรมานซ์อื่นอย่างภาษาฝรั่งเศสหรือภาษาสเปนตรงที่ไม่มีสถานะทางการในประเทศใด ๆ และไม่มีภาษาเขียนมาตรฐานเพียงหนึ่งเดียวที่เรียกว่า "อุตซิตา" แต่มีบรรทัดฐานหลายบรรทัดฐานที่แข่งขันกันในการเขียนภาษานี้ บางบรรทัดฐานได้รับการกำหนดขึ้นเพื่อให้ใช้ได้กับภาษาถิ่นทุกภาษา ในขณะที่บางบรรทัดฐานอิงกับภาษาถิ่นเพียงภาษาใดภาษาหนึ่ง ความพยายามเหล่านี้ถูกบั่นทอนจากการใช้ภาษาอุตซิตาที่ลดลงอย่างรวดเร็วในพื้นที่ส่วนใหญ่ของภาคใต้ของประเทศฝรั่งเศส และจากความแตกต่างอย่างมีนัยสำคัญในด้านสัทวิทยาและวงศัพท์ในบรรดาภาษาถิ่นต่าง ๆ
ความอยู่รอดในระยะยาวของภาษาอุตซิตาเป็นที่น่ากังขาอย่างยิ่ง ตามข้อมูลของ หนังสือปกแดงว่าด้วยภาษาใกล้สูญ ของยูเนสโก ภาษาถิ่นหลักสี่ในหกภาษาของภาษาอุตซิตา (พรอว็องส์, โอแวร์ญ, ลีมูแซ็ง และล็องก์ด็อก) อยู่ในภาวะใกล้สูญอย่างรุนแรง (severely endangered) ในขณะที่ภาษาถิ่นหลักอีกสองภาษาที่เหลือ (กัสกอญและวีวาแร-แอลป์) อยู่ในภาวะใกล้สูญอย่างแน่นอน (definitely endangered)

**อ้างอิง**

อุตซิตา
อุตซิตา
อุตซิตา
อุตซิตา
ทางยกระดับ

ไฟล์:Don Mueang Airport, Thailand - Roads and bridges in front of the domestic terminal.JPG|thumb|right|ทางยกระดับอุตราภิมุขในกรุงเทพมหานคร ประเทศไทย 
ไฟล์:La city hwys.jpg|thumb|right|ทางแยกต่างระดับจัดจ์แฮร์รีเพรเกอร์สัน บนฮาร์เบอร์ฟรีเวย์ (I-110) ในลอสแอนเจลิส 
ทางยกระดับ หรือ สะพานยกระดับ (langx|en|Overpass หรือ Flyover ใช้ในสหราชอาณาจักรและประเทศในเครือจักรภพ) เป็นสะพาน ถนน ทางรถไฟสายหนึ่ง ที่มีโครงสร้างยกระดับจากพื้นดินข้ามถนนหรือทางรถไฟอีกสายหนึ่ง ทั้ง ทางยกระดับ และ ทางลอด รวมเรียกว่า ทางต่างระดับ

**อ้างอิง**
หมวดหมู่:สะพาน
หมวดหมู่:โครงสร้างพื้นฐานทางถนน
แม่แบบ:ไทป์-มูน

หมวดหมู่:ไทป์-มูน
หมวดหมู่:กล่องนำทางอนิเมะและมังงะ
หมวดหมู่:กล่องนำทางวิดีโอเกมโดยบริษัท
จักรวรรดิอินเดีย

จักรวรรดิอินเดีย อาจหมายถึง:- จักรวรรดินันทะ, c. 345 – c. 322 - จักรวรรดิโมริยะ, c. 322 – c. 185 - จักรวรรดิศุงคะ, c. 185 – c. 75 - จักรวรรดิกันวะ, c. 75 – c. 30 - จักรวรรดิกุษาณะ, c. 30 – c. 230 - จักรวรรดิสาตวาหนะ, c. 30  – c. 220 - จักรวรรดิคุปตะ, c. 200 – c. 550 - จักรวรรดิจาลุกยะ, c. 543 – c. 753 - จักรวรรดิของหรรษะ, c. 606  – c. 647 - จักรวรรดิกรโกฏ, c. 724 – c. 760 - ปัญหาตริปรตี, c. 760 – c. 973 
** จักรวรรดิคุรราช-ปรติหาร
** จักรวรรดิราษฏรกูฏ
** จักรวรรดิปาละ- จักรวรรดิโจฬะ, c. 848 – c. 1251 - จักรวรรดิจลุกยะที่สอง, c. 973 – c. 1187 - รัฐสกุลต่านเดลี, c. 1206 – c. 1526 
** จักรวรรดิมามลุก
** จักรวรรดิขาลจี
** จักรวรรดิตุกลุก
** จักรวรรดิซายยิด
** จักรวรรดิโลดี- จักรวรรดิปันทยัน, c. 1251 – c. 1323 - จักรวรรดิวิชัยนคร, c. 1336 – c. 1646 - จักรวรรดิโมกุล, c. 1526 – c. 1540  / c. 1556 – c. 1857 - จักรวรรดิสุรี, c. 1540 – c. 1556 - จักรวรรดิมราฐา, c. 1674 – c. 1818 - จักรวรรดิซิกข์, c. 1799 – c. 1849 - จักรวรรดิอินเดีย, c. 1858 – c. 1947 

อินเดีย
อ
อ
ภาษาเซนายา

ภาษาเซนายา เป็นภาษาแอราเมอิกตะวันออกหรือภาษาซีเรียคสมัยใหม่ เป็นภาษาของชาวอัสซีเรียที่มีต้นกำเนิดในซานันดัซ ในเคอร์ดิสถานของอิหร่าน ผู้พูดส่วนใหญ่นับถือศาสนาคริสต์นิกายคาทอลิกคัลเดีย 

**จุดกำเนิด ประวัติศาสตร์และการใช้ในปัจจุบัน**
เมืองซานันดัซเป็นบริเวณตะวันออกเฉียงใต้ของบริเวณที่เคยใช้ภาษาแอราเมอิก สำเนียงของภาษาแอราเมอิกใหม่ที่เกิดขึ้นในเมืองนี้ มีสองสำเนียงคือ สำเนียงฮาลัวลาของชาวยิวและสำเนียงเซนายาของชาวคริสต์ ซึ่งแตกต่างกัน เช่น เสียง  θ (th) ของภาษาแอราเมอิกยุคกลาง เป็นเสียง l ในสำเนียงฮาลัวลา และs ในภาษาเซนายา ตัวอย่างเช่น , mîθa, 'ตาย' เป็น mîsa ในภาษาเซนายาและ  mîla ในสำเนียงฮาลัวลา
ผู้พูดภาษานี้ส่วนใหญ่นับถือศาสนาคริสต์นิกายคาทอลิกคัลเดียที่แยกออกมาจากนิกายอัสซีเรียตะวันออกในพุทธศตวรรษที่ 21 และเข้าร่วมในคริสตจักรโรมันคาทอลิก ผุ้พูดภาษานี้ไม่เข้าใจภาษาแอราเมอิกใหม่คัลเดียที่ใช้พูดในอิรัก ปัจจุบัน ชุมชนชาวคริสต์ในซานันดัซเริ่มลดลง ส่วนใหญ่อพยพมาอยู่ที่เตหะราน จนไม่มีผู้พูดภาษาเซนายาเป็นภาษาแม่ในซานันดัซ ภาษาในเตหะรานได้รับอิทธิพลจากภาษาแอราเมอิกใหม่อัสซีเรียสำเนียง อูร์เมซนายา (Urmežnāya)  ชาวคริสต์กลุ่มนี้ใช้ภาษาซีเรียคเป็นภาษาทางศาสนา ภาษาเซนายาเขียนด้วยอักษรซีเรียคแบบ Madnhāyâ ซึ่งเป็นแบบที่ใช้กับภาษาซีเรียคคลาสสิก 

**อ้างอิง**
 Heinrichs, Wolfhart (ed.) (1990). Studies in Neo-Aramaic. Scholars Press: Atlanta, Georgia. ISBN 1-55540-430-8. 
ซเนายา
สุภาพสตรีหมายเลขหนึ่งสหรัฐ

ไฟล์:Four first ladies.jpg|thumb|right|300px|อดีตสุภาพสตรีหมายเลขหนึ่ง (จากซ้ายไปขวา โรซาลีนน์ คาร์เตอร์ ฮิลลารี คลินตัน บาร์บารา บุช และ ลอรา บุช)
สุภาพสตรีหมายเลขหนึ่งสหรัฐ (First Lady of the United States (FLOTUS)) เป็นตำแหน่งอย่างไม่เป็นทางการของผู้ดูแลทำเนียบขาว โดยธรรมเนียมปฏิบัติแล้ว ตำแหน่งนี้จะเป็นของภรรยาของประธานาธิบดีสหรัฐคนปัจจุบัน อย่างไรก็ตามในบางครั้งมีสตรีอื่นที่ไม่ใช่ภรรยาของประธานาธิบดีดำรงตำแหน่งนี้ ในกรณีที่ประธานาธิบดีนั้นยังไม่ได้แต่งงานหรือเป็นหม้าย ซึ่งส่วนใหญ่ผู้ดำรงตำแหน่งจะเป็นญาติหรือเพื่อนผู้หญิงของประธานาธิบดี
ปัจจุบันยังไม่มีประธานาธิบดีที่เป็นสตรี ดังนั้นจึงไม่มีคำเรียกสามีของประธานาธิบดีซึ่งจะเป็นผู้ดูแลทำเนียบขาว แต่ปัจจุบันมีสตรีที่ดำรงตำแหน่งผู้ว่าการรัฐแล้วหลายคน สามีของสตรีเหล่านี้จะถูกเรียกว่า สุภาพบุรุษหมายเลขหนึ่ง (First Gentlemen)
สุภาพสตรีหมายเลขหนึ่งคนปัจจุบันคือเมลาเนีย ทรัมป์และมีอดีตสุภาพสตรีหมายเลขหนึ่งที่ยังมีชีวิตอยู่ 4 คน ได้แก่ ฮิลลารี คลินตัน, ลอรา บุช, มิเชลล์ โอบามา และจิล ไบเดิน

**หนังสือ**
  สุธีรา อภิญญาเวศพร. (2557, ม.ค.-มิ.ย.). บทบาทสตรีหมายเลขหนึ่งของอเมริกา: เจ้าภาพผู้ดูแลทำเนียบขาวหรือที่ปรึกษาประธานาธิบดี. วารสารอักษรศาสตร์ มหาวิทยาลัยศิลปากร, 36 (1), 43-67.

**ดูเพิ่ม**
 รายชื่อสุภาพสตรีหมายเลขหนึ่งสหรัฐ- รายชื่อประธานาธิบดีสหรัฐ- ประธานาธิบดีสหรัฐ

หมวดหมู่:ประธานาธิบดีสหรัฐ
ภาษาหมิ่นตะวันออก

ภาษาหมิ่นตะวันออก หรือ ภาษาหมิ่นตง เป็นภาษาที่ใช้พูดในทางตะวันออกของมณฑลฝูเจี้ยน โดยเฉพาะในฝูโจว สำเนียงฝูโจวเป็นสำเนียงมาตรฐานของภาษาหมิ่นตะวันออก
หมิ่นตะวันออก
นกกาภูเขาปากแดง

Pyrrhocorax pyrrhocorax 
นกกาภูเขาปากแดง หรือ นกกาภูเขา (Chough, Red-billed chough; f '; Pyrrhocorax pyrrhocorax) เป็นนกชนิดหนึ่ง ในวงศ์นกกา (Corvidae)
เป็นนกที่มีรูปร่างเหมือนกับนกกาทั่วไป แต่มีขนาดใหญ่กว่า กับส่วนหัวที่แหลมชี้ขึ้นและปีกที่เป็นรูปสี่เหลี่ยมผืนผ้าและปลายปีกคม หน้าแข้งสีแดงและจะงอยปากสีแดง จะงอยปากเรียวยาวและคม อันเป็นลักษณะเฉพาะที่ใช้ในการอนุกรมวิธาน
ผสมพันธุ์และวางไข่ในช่วงฤดูหนาว บนหน้าผาสูงหรือบริเวณที่เป็นพื้นหญ้า บางครั้งอาจเข้าไปทำรังในอาคารหรือตึกร้างได้ บางครั้งอาจจะกระโดดเหมือนกับกายกรรมลงมาในแนวดิ่งได้
พบกระจายพันธุ์ทั่วไปในทวีปยุโรป, เอเชียเหนือ, เอเชียกลาง และเอเชียตะวันออก เป็นนกที่แพร่ขยายพันธุ์และมีจำนวนประชากรที่มาก

**อ้างอิง**

**แหล่งข้อมูลอื่น**
หมวดหมู่:วงศ์นกกา
หมวดหมู่:นกในประเทศปากีสถาน
แผ่นดินไหวในเปรู พ.ศ. 2550

แผ่นดินไหวที่เปรู พ.ศ. 2550 เกิดขึ้นเมื่อวันพุธที่ 15 สิงหาคม พ.ศ. 2550 เวลาท้องถิ่น 18:40:58 เป็นแผ่นดินไหวครั้งใหญ่ในประเทศเปรู ทวีปอเมริกาใต้ แมกนิจูด 8.0  มีอาฟเตอร์ช็อกตามมาอีกหลายครั้ง แมกนิจูด 5.4-6.3 

**ความเสียหาย**
ความเสียหายร้ายแรงที่สุดเกิดขึ้นที่เมืองอิกา เมืองชายฝั่ง ตั้งอยู่ทางใต้ของกรุงลิมา เมืองแห่งนี้มีประชากร 650,000 คน ผู้เสียชีวิตส่วนใหญ่ถูกอาคารถล่มทับ 

**การดำเนินการ**
ประธานาธิบดี อลัน การ์เซีย ที่ได้ออกตรวจพื้นที่ประสบภัย ประกาศภาวะฉุกเฉิน และ ได้สั่งให้มีการไว้อาลัยต่อเหยื่อแผ่นดินไหวเป็นเวลา 3 วัน รวมทั้งปิดอาคารสาธารณะต่างๆ ไม่ว่าจะเป็นโรงเรียน ฐานทัพทหาร หรือพิพิธภัณฑ์ เพื่อตรวจสอบความแข็งแรงของตัวอาคาร 

**อ้างอิง**
หมวดหมู่:ประเทศเปรู
หมวดหมู่:ภัยธรรมชาติในปี พ.ศ. 2550
หมวดหมู่:แผ่นดินไหวในประเทศเปรู
นกเรเวน

ภาพ:The Raven.jpg|thumb|250px|นกเรเวนธรรมดา (Corvus corax)
นกเรเวน (raven) เป็นชื่อสามัญของนกจำพวกหนึ่ง ในวงศ์นกกา (Corvidae) สกุลกา (Corvus) มีขนาดตัวใหญ่กว่านกกา โดยมีความยาวลำตัว 69 เซนติเมตร (22-27 นิ้ว) หนัก 0.69-1.63 กิโลกรัม (1.5-3.6 ปอนด์) มีอายุขัยระหว่าง 10-15 ปี เคยพบนกเรเวนที่มีอายุมากที่สุดที่ได้การบันทึกเอาไว้ มีอายุประมาณ 40 ปี โดยมากแล้วนกเรเวนจะใช้เรียกนกในสกุล Corvus ที่มีขนาดใหญ่และพบทางซีกโลกทางเหนือและซีกโลกตะวันตก
นกเรเวนพบได้ในซีกโลกเหนือ ในเขตอบอุ่น ได้แก่ ทวีปอเมริกาเหนือยกเว้นส่วนตะวันออกเฉียงใต้และประเทศที่อยู่ต่ำกว่าเม็กซิโกลงไป เกาะกรีนแลนด์ตอนใต้ ทวีปยุโรปบางส่วนยกเว้นตอนเหนือของเยอรมนี เอเชียตะวันตกเฉียงใต้บริเวณคาบสมุทรอะนาโตเลียและตอนเหนือของคาบสมุทรอาหรับ เอเชียเหนือยกเว้นดินแดนแถบคาบสมุทรไทเมอร์ เอเชียกลาง บางส่วนของเอเชียใต้ ภาคตะวันตกและตะวันตกเฉียงใต้ของประเทศจีน และตอนเหนือของทวีปแอฟริกา
นกเรเวนเป็นสัตว์ที่มีความสามารถในการหาแหล่งอาหารได้ด้วยตนเอง  นกเรเวนเป็นสัตว์กินได้ทั้งพิชและสัตว์ และเป็นสัตว์กินซาก อาหารส่วนใหญ่ของมันได้แก่ เมล็ดพืช ผลไม้โดยเฉพาะตระกูลเบอร์รี่ แมลง อาหารบูดเน่าและซากสัตว์ นกเรเวนใช้ชีวิตร่วมกับสังคมมนุษย์เป็นเวลาหลายพันปี แต่เป็นทางลบก็คือชอบทำลายข้าวของและรบกวนมนุษย์ มีการศึกษาแล้วพบว่านกเรเวนและอีกาจัดได้ว่าเป็นนกที่มีความเฉลียวฉลาดมากจนกล่าวได้ว่าเป็นนกที่มีความเฉลียวฉลาดที่สุดในโลก 

**คลังรูป**
File:Towerrabe.png|Common raven
File:Corvus cryptoleucus Arizona 2.jpg|Chihuahuan raven
File:Fan-tailed raven.jpg|Fan-tailed raven
File:Australian Raven Sydney University.jpg|Australian raven
File:Ravaged Raven in Flight.jpg|A raven with a damaged wing. It can still fly with ease.
File:2009-white-necked-raven.jpg|White-necked raven
File:Flickr - don macauley - Corvus crassirostris Cropped.jpg|Thick-billed raven

**ดูเพิ่ม**
 นกกา

**อ้างอิง**
หมวดหมู่:นกแบ่งตามชื่อสามัญ
เรเวน
โลมาแม่น้ำจีน

โลมาแม่น้ำจีน หรือ โลมาแม่น้ำแยงซี หรือ โลมาครีบขาว (Chinese river dolphin, Yangtze river dolphin, White-flag dolphin; Lipotes vexillifer หรือ "ไป๋จี้ถุน" 白鱀豚, p=báijìtún) เป็นโลมาน้ำจืด อาศัยอยู่ในแม่น้ำแยงซีตอนกลางและตอนล่างของประเทศจีน รวมทั้งแม่น้ำเฉียนถัง (钱塘江, qián táng jiāng) ที่อยู่ใกล้เคียง จัดเป็นโลมาเพียงชนิดเดียวเท่านั้น ที่อยู่ในสกุล Lipotes

**ลักษณะ**
โลมาแม่น้ำจีน มีลำตัวสีขาว จะงอยปากแคบและยาว ครีบหลังต่ำ ตัวผู้ยาว 2.3 เมตร ตัวเมียยาว 2.5 เมตร น้ำหนักประมาณ 135-230 กิโลกรัม อายุยืนประมาณ 24 ปี
ชาวจีนเรียกโลมาแม่น้ำจีนว่า "เทพธิดาแห่งแม่น้ำแยงซี" (จีนตัวย่อ: 长江女神; จีนตัวเต็ม: 長江女神; พินอิน: Cháng Jiāng nǚshén) 

**การสูญพันธุ์**
มีผู้เห็นโลมาแม่น้ำจีนครั้งสุดท้ายเมื่อเดือนกันยายน ปี ค.ศ. 2004 ก่อนหน้านั้นโลมาแม่น้ำจีนตัวผู้ชื่อ "ฉีฉี" (淇淇, qíqí) ที่สถาบันไฮโดรไบโอโลยีแห่งอู่ฮั่น เลี้ยงไว้ตายลงเมื่อเดือนกรกฎาคม ปี ค.ศ. 2002 ซึ่งฉีฉีเป็นโลมาแม่น้ำจีนที่ชาวประมงจับได้โดยบังเอิญในเดือนมกราคม ปี ค.ศ. 1980 มีความพยายามของนักวิทยาศาสตร์แห่งสถาบันแห่งนี้ที่จะผสมพันธุ์กับโลมาแม่น้ำจีนตัวเมียหลายต่อหลายครั้ง แต่ยังไม่ประสบความสำเร็จ จนกระทั่งได้มีการเก็บรักษาเซลล์ของฉีฉีไว้เพื่อที่จะทำการโคลน
และเมื่อปี ค.ศ. 2007 มีนักสำรวจกลุ่มหนึ่งได้ล่องเรือสำรวจโลมาแม่น้ำจีน ไม่ปรากฏพบเจอหรือร่องรอยเลย จึงเชื่อว่าได้สูญพันธุ์เป็นที่เรียบร้อยแล้วจากโลกนี้

**รูปภาพ**

**ดูเพิ่ม**
 การสำรวจโลมาน้ำจืดแยงซี พ.ศ. 2549

**อ้างอิง**

**แหล่งข้อมูลอื่น**
  เว็บไซต์องค์กรอนุรักษ์โลมาแม่น้ำแยงซีเกียง
หมวดหมู่:สิ่งมีชีวิตที่มีความเสี่ยงขั้นวิกฤติต่อการสูญพันธุ์
หมวดหมู่:สัตว์ที่พบในประเทศจีน
หมวดหมู่:โลมาแม่น้ำ
วิปัสสนูปกิเลส

วิปัสสนูปกิเลส 10 หมายถึง อุปกิเลสแห่งวิปัสสนา เป็นธรรมารมณ์ที่เกิดแก่ผู้ได้วิปัสสนาอ่อน ๆ (ตรุณวิปัสสนา) สภาพน่าชื่นชมแต่ที่แท้เป็นโทษเครื่องเศร้าหมองแห่งวิปัสสนา ทำให้เข้าใจผิดว่าตนบรรลุมรรคผลแล้ว เป็นเหตุขัดขวางไม่ให้ก้าวหน้าต่อไปในวิปัสสนาญาณ มี 10 อย่าง คือ
*โอภาส หมายถึง แสงสว่าง (ที่ปรากฏเป็นธรรมารมณ์ในใจ)
*ญาณ หมายถึง ความหยั่งรู้
*ปีติ หมายถึง ความอิ่มใจ
*ปัสสัทธิ หมายถึง ความสงบเย็น
*สุข หมายถึง ความสุขสบายใจ
*อธิโมกข์ หมายถึง ความน้อมใจเชื่อ ศรัทธาแก่กล้า ความปลงใจ
*ปัคคาหะ หมายถึง ความเพียรที่พอดี
*อุปัฏฐาน หมายถึง สติแก่กล้า สติชัด
*อุเบกขา หมายถึง ความมีจิตเป็นกลาง
*นิกันติ หมายถึง ความพอใจ ติดใจ
เมื่อผู้ปฏิบัติวิปัสสนาสามารถยกเอารูปธรรมและนามธรรมทั้งหลาย ขึ้นมาพิจารณาเป็นหมวด ๆ ตามแนวไตรลักษณ์ที่ละอย่าง ๆ จนเริ่มมองเห็นความเกิดขึ้น และความเสื่อมไปแห่งสังขารทั้งหลาย เกิดเป็นวิปัสสนาญาณอ่อน ๆ (หรือตรุณวิปัสสนา เช่น ในช่วงอุทยัพพยานุปัสสนาญาณ) ในช่วงนี้ก็จะเกิดวิปัสสนูปกิเลสขึ้นมา
วิปัสสนูปกิเลสทั้งสิบนี้ เป็นภาวะที่น่าชื่นชมอย่างยิ่ง และไม่เคยเกิดมี ไม่เคยประสบมาก่อน จึงชวนให้ผู้ปฏิบัติเข้าใจผิด คิดว่าตนบรรลุมรรคผลแล้ว หรือหลงยึดเอาคิดว่าวิปัสสนูปกิเลสนั้นเป็นทางที่ถูก ถ้าหลงไปตามนั้นก็เป็นอันพลาดจากทาง เป็นอันปฏิบัติผิดไป คือพลาดทางวิปัสสนา แล้วก็จะทิ้งกรรมฐานเดิมเสีย นั่งชื่นชมอุปกิเลสของวิปัสสนาอยู่นั่นเอง
แต่ถ้ามีสติสัมปชัญญะแก้ไขได้ ก็จะกำหนดได้ว่าวิปัสสนูปกิเลสนั้นไม่ใช่ทาง รู้เท่าทัน เมื่อมันเกิดขึ้น ก็กำหนดพิจารณาด้วยปัญญาว่า โอภาสนี้ ญาณนี้ ฯลฯ หรือนิกันตินี้ เกิดขึ้นแล้วแก่เรา แต่มันเป็นของไม่เที่ยง เกิดจากปัจจัยปรุงแต่ง จะต้องเสื่อมสิ้นไปเป็นธรรมดา แล้วกำหนดวิปัสสนาญาณที่ดำเนินถูกทาง ซึ่งจะพึงเดินต่อไป

**ผู้ที่ไม่เกิดวิปัสสนูปกิเลส**
ในทางพระอภิธรรมและตามคำสอนของพระอรรถกถาจารย์ ผู้ที่จะไม่เกิดวิปัสสนูปกิเลสมี 2 กลุ่มหลัก
# พระสุกขวิปัสสก คือผู้ปฏิบัติที่มีอินทรีย์แก่กล้า (ศรัทธา วิริยะ สติ สมาธิ ปัญญา) มีปัญญาเฉียบคม สามารถพิจารณาเห็นไตรลักษณ์ได้อย่างรวดเร็วเจริญวิปัสสนาโดยตรง โดยไม่ต้องผ่านฌานสมาบัติ มักบรรลุมรรคผลอย่างรวดเร็ว โดยไม่ผ่านประสบการณ์วิปัสสนูปกิเลส
# ผู้ที่ได้รับการแนะนำที่ดีจากครูบาอาจารย์ ได้รับคำสอนที่ถูกต้องเกี่ยวกับวิปัสสนูปกิเลสก่อนการปฏิบัติ เข้าใจว่าสิ่งเหล่านี้เป็นเพียงอุปสรรคที่อาจเกิดขึ้นมีสติและปัญญากำกับการปฏิบัติอย่างต่อเนื่อง ไม่หลงยึดติดกับประสบการณ์พิเศษที่เกิดขึ้น
อย่างไรก็ตาม สำหรับผู้ปฏิบัติทั่วไป การเกิดวิปัสสนูปกิเลสถือเป็นเรื่องปกติ และไม่ใช่อุปสรรคร้ายแรง หากรู้เท่าทันและได้รับคำแนะนำที่ถูกต้อง สิ่งสำคัญคือการมีครูบาอาจารย์ที่เชี่ยวชาญคอยชี้แนะ และการรักษาความเพียรในการปฏิบัติอย่างต่อเนื่อง

**ความยึดถือวิปัสสนูปกิเลส**
อุปกิเลสแห่งวิปัสสนานี้มี 10 อย่าง แต่ละอย่างมีความยึดถือได้อย่างละ 3 แบบ (รวมเป็น 30) ได้แก่
*ทิฏฐิคาหะ หมายถึง ยึดถือด้วยทิฏฐิ เช่น ยึดถืออยู่ว่า "โอภาสเกิดขึ้นแก่เราแล้ว"
*มานคาหะ หมายถึง ยึดถือด้วยมานะ เช่น ยึดถืออยู่ว่า "โอภาสน่าพึงพอใจจริงหนอ เกิดขึ้นแล้ว"
*ตัณหาคาหะ หมายถึง ยึดถือด้วยตัณหา เช่น ชื่นชมโอภาสอยู่

**อ้างอิง**
 พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์". -  พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม". date=2015-02-05 - พระธรรมปิฎก (ประยุทธ์ ปยุตฺโต). "พุทธธรรม".- พระพรหมโมลี (วิลาศ ญาณวโร). "วิปัสสนาทีปนี".- พระพุทธโฆษาจารย์. "คัมภีร์วิสุทธิมรรค".

**ดูเพิ่ม**
วิปัสสนา
*วิปัสสนากรรมฐาน
หมวดหมู่:คำศัพท์ศาสนาพุทธ
ผึ้ง

สำหรับผึ้งในความหมายอื่น ดูที่: ผึ้ง
ผึ้ง จัดอยู่ในประเภทสัตว์ไม่มีกระดูกสันหลัง ไฟลัมอาร์โธรพอด จัดเป็นแมลงชนิดหนึ่งอาศัยรวมกันอยู่เป็นฝูง โดยส่วนใหญ่จะออกหาอาหารเป็นน้ำหวานจากเกสรของดอกไม้ ซึ่งเป็นประโยชน์ต่อพืชในการผสมพันธุ์ ผึ้งทำงานกันเป็นระบบ มีผึ้งนางพญาเป็นหัวหน้าใหญ่
มนุษย์รู้จักผึ้งมานาน 7000 ปีแล้ว  ฟาโรห์เมเนสของอียิปต์โปรดให้ผึ้งเป็นสัญลักษณ์แห่งอาณาจักรของพระองค์ คาดว่าผึ้งมีมากกว่า 30,000 ชนิด ซึ่งมากกว่าสัตว์เลี้ยงลูกด้วยน้ำนม ปลา และสัตว์เลื้อยคลานรวมกันเสียอีก
ลักษณะทั่วไปของผึ้ง แบ่งออกได้เป็น 3 ส่วน คือ
# ส่วนหัว ประกอบด้วยอวัยวะรับความรู้สึกต่าง ๆ ที่สำคัญ คือ
## ตารวม มีอยู่ 2 ตา ประกอบด้วยดวงตาเล็ก ๆ เป็นรูปหกเหลี่ยมหลายพันตา รวมกัน เชื่อมติดต่อกันเป็นแผง ทำให้ผึ้งสามารถมองเห็นสิ่งต่าง ๆ ได้รอบทิศ 
## ตาเดี่ยว อยู่ด้านบนส่วนหัว ระหว่างตารวมสองข้าง เป็นจุดเล็ก ๆ 3 จุด อยู่ ห่างกันเป็นรูปสามเหลี่ยม ซึ่งตาเดี่ยวนี้จะเป็นส่วนที่รับรู้ในเรื่องของความเข้มของแสง ทำให้ผึ้งสามารถแยกสีต่าง ๆ ของสิ่งของที่เห็นได้ ฟริช ดาร์ล ฟอน ได้ทำการศึกษาและพบว่าผึ้งสามารถเห็นสีได้ 4 สี คือ สีม่วง สีฟ้า สีฟ้าปนเขียว และสีเหลือง ส่วนช่วงแสงที่มากกว่า 700 มิลลิไมครอน ผึ้งจะมองเห็นเป็นสีดำ
## หนวด ประกอบข้อต่อและปล้องหนวดขนาดเท่า ๆ กันจำนวน 10 ปล้อง ประกอบเป็นเส้นหนวด ซึ่งจะทำหน้าที่รับความรู้สึกที่ไวมาก 
# ส่วนนอก ประกอบด้วยปล้อง 4 ปล้อง ส่วนด้านล่างของอกปล้องแรกมีขาคู่หน้า อกปล้องกลางมีขาคู่กลางและด้านบนปล้องมีปีกคู่หน้าซึ่งมีขนาดใหญ่หนึ่งคู่ ส่วนล่างอกปล้องที่ 3 มีขาคู่ที่สามซึ่งขาหลังของผึ้งงานนี้จะมีตระกร้อเก็บละอองเกสรดอกไม้ และด้านบนจะมีปีกคู่หลังอยู่หนึ่งคู่ที่เล็กกว่าปีกหน้า
# ส่วนท้อง ส่วนท้องของผึ้งงานและผึ้งนางพญาเราจะเห็นภายนอกเพียง 6 ปล้อง ส่วนปล้องที่ 8-10 จะหุบเข้าไปแทรกตัวรวมกันอยู่ในปล้องที่ 7 ส่วนผึ้งตัวผู้จะเห็น 7 ปล้อง 

**อ้างอิง**

**หนังสืออ่านเพิ่ม**
 O'clock, Christopher, and ram, Anthony. (1991). Bees of the World. Facts on File.- Michener, Charles D. (2007). The Bees of the World, second edition. Baltimore: Johns Hopkins.

หมวดหมู่:สัตว์ขาปล้อง
หมวดหมู่:แมลงที่รับประทานได้
ผีเสื้อแดง

ผีเสื้อแดงอินเดีย (Red Admiral Butterfly) จัดอยู่ในประเภทสัตว์ไม่มีกระดูกสันหลัง ไฟลัมอาร์โธรพอด  เป็นแมลงบินได้ชนิด ผีเสื้อกลางวัน

**ถิ่นอาศัย**
ผีเสื้อแดงอินเดีย พบได้โดยทั่วไปทั่วขี้ควาย และขี้หมา ช่วงที่พบมากที่สถด คือช่วงฤดูใบไม้ผลิ
Vanessa atalanta MHNT CUT 2013 3 14 Grisolle Dos.jpg|Vanessa atalanta
Vanessa atalanta MHNT CUT 2013 3 14 Grisolle ventre.jpg|Vanessa atalanta △

**รายการอ้างอิง**
Tucker, Mike and Ceney, Bryan (1997) The Red Admiral Butterfly. Butterfly Conservation, Colchester, UK, 32p. ISBN 0-9522602-5-5
*accessdate=6 February 2006- Red Admiral on Bugguide.net 

**แหล่งข้อมูลอื่น**
-  Red admiral on the University of Florida / Institute of Food and Agricultural Sciences Featured Creatures website- Red Admiral Butterfly: Large format reference quality (free) photographs Cirrus Digital Imaging - HD video of Vanessa butterflies- Red Admiral, Canadian Biodiversity Information Facility- Red Admirals in California date=2011-07-19 
หมวดหมู่:สัตว์ขาปล้อง
แดงอินเดีย
จากัวร์ XJ 2008

จากัวร์ XJ 2008 จากงานมอนทรีออลมอเตอร์โชว์
จากัวร์ XJ 2008 หรือ จากัวร์ XJ รุ่นปี 2008 เป็นรถยนต์ยี่ห้อ จากัวร์ มีโครงสร้างตัวถังแบบอะลูมิเนียมโมโนค็อก  ใช้ระบบเกียร์อัตโนมัติ 6 สปีด

**เครื่องยนต์**
เครื่องยนต์ที่มีทั้งเบนซินและดีเซล - เครื่องยนต์ดีเซลขนาด 2.7 ลิตร V6 เทอร์โบคู่  แรงม้าสูงสุด 204 แรงม้า- เครื่องยนต์เบนซินขนาด 3.0 ลิตร V6 เบนซิน   แรงม้าสูงสุด 240 แรงม้า- เครื่องยนต์เบนซิน ขนาด 4.2 ลิตร V8 เบนซิน   แรงม้าสูงสุด 298 แรงม้า- เครื่องยนต์เบนซิน ขนาด 4.2 ลิตร V8 ซุปเปอร์ชาร์จ   แรงม้าสูงสุด 400 แรงม้า

**อ้างอิง**
 http://www.matichon.co.th/matichon/matichon_detail.php?s_tag=01car01180850&day=2007-08-18&sectionid=0124 -  จากัวร์เปิดตัว XJ ใหม่ รวมสุดยอดเทคโนโลยี date=2007-09-27 
หมวดหมู่:รถจากัวร์
หมวดหมู่:ยานพาหนะที่ได้รับการแนะนำในปี พ.ศ. 2551
อันดับย่อยเม่น

เม่น เป็นอันดับย่อยของสัตว์เลี้ยงลูกด้วยนม ในอันดับสัตว์ฟันแทะ (Rodentia) ใช้ชื่อวิทยาศาสตร์ว่า Hystricomorpha
โดยคำว่า Hystricomorpha นั้นมาจากภาษาละตินคำว่า hystrix หมายถึง "เม่น" และภาษากรีกคำว่า morphē หมายถึง "ลักษณะ"
โดยสัตว์ที่รู้จักกันเป็นอย่างดีของอันดับย่อยนี้ คือ เม่น ซึ่งเป็นสัตว์เลี้ยงลูกด้วยนมขนาดกลางค่อนข้างไปทางใหญ่ ที่มีจุดเด่น คือ ขนบนตัวที่เป็นหนามแหลม ใช้สำหรับป้องกันตัว กระจายพันธุ์ไปในเขตร้อนและเขตอบอุ่นทั่วทั้งโลก คือ ทวีปเอเชีย, แอฟริกา, อเมริกาเหนือและอเมริกาใต้ ซึ่งสามารถแบ่งออกได้อีกเป็น 2 วงศ์
เม่น เป็นสัตว์ที่มีความเชื่อว่าสามารถสะบัดขนเข้าใส่ศัตรูได้แต่ความจริงไม่ได้เป็นเช่นนั้น เมื่อเม่นพบศัตรูจะรีบหันหลังให้แล้ววิ่งหนีไปพร้อมทั้งสั่นขนให้เกิดเสียงดังกราว ๆ เป็นการเตือน ไม่ให้ศัตรูเข้าใกล้ แต่ถ้าศัตรูยังวิ่งไล่อยู่เม่นจะรีบหยุดทันที พร้อมทั้งพองขนให้ตั้งชัน และวิ่งถอยหลังเข้าหา ศัตรูที่วิ่งตามไม่สามารถจะหยุดได้ทันจึงถูกขนเม่นทิ่มตำ ขนเม่นจะหลุดจากตัวเม่นได้ง่ายมาก มักจะติดไปกับสัตว์ที่เข้ามาทำอันตรายเสมอและอาจทำให้ศัตรูตายได้ ในอดีต พรานป่าที่เข้าไปล่าสัตว์มักจะนำสุนัขไปด้วยเพื่อช่วยดมกลิ่นและค้นหาสัตว์ป่าถ้าพบเห็นเม่นมันจะวิ่งไล่ทันที เมื่อเม่นหยุดวิ่ง สุนัขจะวิ่งชนเม่นทันทีจึงมักได้รับบาดเจ็บและมีขนเม่นติดตามตัว เมื่อเจ้าของสุนัขพบเข้าจึงคิดว่าเม่นสะบัดขนเข้าใส่ ทำให้เกิดความเชื่อผิด ๆ ตามกันมา
สำหรับในประเทศไทย พบเม่นได้ 2 ชนิด คือ เม่นใหญ่แผงคอยาว (Hystrix brachyura) และเม่นหางพวง (Atherurus macrourus) ซึ่งทั้งหมดจัดอยู่ใน วงศ์เม่นโลกเก่า (Hystricidae)

**การจำแนก**
สำหรับสัตว์ที่ได้ชื่อว่า เม่น จะมีอยู่ด้วยกัน 2 วงศ์ คือ
*วงศ์เม่นโลกเก่า (Hystricidae) เป็นเม่นขนาดใหญ่ มีหนามแหลม พบในซีกโลกเก่า คือ เอเชียและแอฟริกา มีทั้งหมด 3 สกุล คือ
**Atherurus
**Hystrix
**Trichys
*วงศ์เม่นโลกใหม่ (Erethizontidae) เป็นเม่นที่มีขนาดย่อมลงมา พบในซีกโลกใหม่ คือ อเมริกาเหนือ และอเมริกาใต้ มีทั้งหมด 4 สกุล คือ
**Coendou
**Sphiggurus
**Erethizon
**Echinoprocta
**Chaetomys
นอกจากนี้แล้ว ยังมีสัตว์ฟันแทะที่อยู่ในวงศ์อื่นอีก ที่ไม่มีหนามแหลมแบบเม่น แต่ก็ถูกจัดอยู่ในวงศ์ย่อยนี้ ได้แก่
*วงศ์หนูเคน (Thryonomyidae)
*วงศ์หนูดาสซี่ (Petromuridae) 
*วงศ์หนูตุ่นแอฟริกัน (Bathyergidae)
*วงศ์แควี่ (Caviidae)
*วงศ์อคูติ (Dasyproctidae) 
*วงศ์ชินชิล่า (Chinchillidae) 
*วงศ์ทูโคทูคอส (Ctenomyidae)
*วงศ์นากหญ้า (Echimyidae)
*วงศ์ออกโทดอน (Octodontidae)
*วงศ์กุนดี (Ctenodactylidae)  

**อ้างอิง**

หมวดหมู่:สัตว์ฟันแทะ
หมวดหมู่:สัตว์เลี้ยงลูกด้วยน้ำนม
ภาษามาซิโดเนีย

ภาษามาซิโดเนีย
ภาษามาซิโดเนีย เป็นภาษาราชการของประเทศนอร์ทมาซิโดเนีย จัดอยู่ในกลุ่มภาษาสลาฟ
หมวดหมู่:กลุ่มภาษาสลาฟใต้
หมวดหมู่:ภาษาในประเทศมาซิโดเนียเหนือ
หมวดหมู่:ภาษาในประเทศแอลเบเนีย
หมวดหมู่:ภาษาในประเทศกรีซ
หมวดหมู่:ภาษาในประเทศเซอร์เบีย
เต่าดาวพม่า

เต่าดาวพม่า (Burmese star tortoise; ชื่อวิทยาศาสตร์: Geochelone platynota)  เป็นเต่าบกที่มีขนาดลำตัวยาวประมาณ 11 นิ้ว มีลวดลายบริเวณกระดองหลังเป็นรูปดาว ความเข้มของสีกระดองจะผันแปรไปตามสภาพแวดล้อม มีช่วงวัยเจริญพันธุ์ 10-15 ปี ฤดูผสมพันธุ์อยู่ในช่วงฤดูฝน มักวางไข่ใต้พื้นทรายหรือทรายที่ปนดิน ระยะเวลาฟักไข่ 130-148 วัน 
มีถิ่นอาศัยในป่าผลัดใบ, ป่าดิบแล้ง ทุ่งหญ้าทางตอนเหนือของประเทศพม่า อาหารที่เต่าดาวพม่าชอบคือ ผักชนิดต่าง ๆ อาทิ คะน้า, กะหล่ำปลี, ผักโขม, ตำลึง, หน่อไม้ และมะเขือเทศ 
ปัจจุบันเต่าดาวพม่าได้ถูกขึ้นบัญชีอนุสัญญา CITES ห้ามล่า ห้ามซื้อขายในตลาดค้าสัตว์ ทำให้เต่าดาวพม่าเป็นสัตว์เฉพาะถิ่นและเป็นสัตว์หายาก ในประเทศไทยสวนสัตว์นครราชสีมา หรือสวนสัตว์โคราช ที่สามารถเพาะขยายพันธุ์ เต่าดาวพม่า ได้เป็นครั้งแรกในโลก 

**อ้างอิง**

**แหล่งข้อมูลอื่น**
หมวดหมู่:เต่าดาว
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ที่พบในประเทศพม่า
แม่แบบ:กล่องส่วนหัว

}}
เริ่มสร้าง {พฤศจิกายน} 
{}
}}
{}

**วิธีใช้**

**คำอธิบาย**
 bg สีของพื้นหลัง ใส่รหัสเลข 6 ตัว (HTML) ไม่ต้องใส่เครื่องหมาย #- border ความหนาของขอบ ให้ใส่เลขลงไป เช่น 2- ต้อนรับ ให้ใส่สถานที่ที่ต้อนรับลงไป เช่น หน้าหลัก ก็พิมพ์ว่า วิกิพีเดีย- subtitle ข้อความรอง เช่น สารานุกรมที่ทุกคนร่วมสร้างได้- สร้างเดือน สร้างเดือนอะไร ไม่ต้องใส่ลิงก์ (  ) เพราะรวมไว้ในแม่แบบแล้ว- สร้างปี สร้างปี พ.ศ.อะไร ไม่ต้องใส่ลิงก์ (  ) เพราะรวมไว้ในแม่แบบแล้ว- ข้อความขวา เช่น รายชื่อสถานีย่อย รายชื่อหัวข้อ- ล่างซ้าย ข้อความใต้กรอบทางซ้าย- ล่างขวา ข้อความใต้กรอบทางขวา
หากไม่ต้องการพารามิเตอร์ใด กรุณาอย่าใส่ลงไป

**ตัวอย่างการใช้งาน**
แม่แบบ
การแสดงผล
คิงคอง

คิงคอง (King Kong) เป็นชื่อของตัวละครสมมุติที่เป็นลิงยักษ์ ชื่อ "คอง" อาศัยอยู่บน "เกาะหัวกะโหลก" เกาะลึกลับกลางมหาสมุทรอินเดีย
คิงคองปรากฏอยู่ในผลงานภาพยนตร์, นิยาย, การ์ตูน จำนวนมากตั้งแต่ พ.ศ. 2476 เป็นต้นมา มีการสร้างเป็นภาพยนตร์ฟอร์มใหญ่ครั้งแรกในปี พ.ศ. 2476 โดย แมเรียน ซี.คูเปอร์ นำมาสร้างใหม่ในปี พ.ศ. 2519 และ 2529 (King Kong Lives) สร้างโดย John Guillermin โดยค่าย ดิโน เดอ ลอเรนติส และ พ.ศ. 2548 โดย ปีเตอร์ แจ็คสัน
นอกจากนี้ยังมีนำไปสร้างเป็นภาพยนตร์ญี่ปุ่นโดย โทโฮสตูดิโอ นำคิงคองมาต่อสู้กับกิ้งก่ายักษ์ ก็อตซิลล่า สร้างเทคนิคพิเศษโดยเออิจิ ซึบูรายา ในปี พ.ศ. 2505 ประสบความสำเร็จเป็นอย่างสูง และมีการสร้างภาคต่ออีกหลายภาค
ในภาพยนตร์ต้นฉบับกล่าวถึงคิงคองว่าเป็นลิงกอริลลาที่มีความผิดปกติทางพันธุกรรม จนมีขนาดใหญ่โตผิดปกติ อาศัยอยู่บนเกาะหัวกะโหลก ซึ่งมีสิ่งมีชีวิตขนาดใหญ่ผิดปกติจำนวนมาก ไม่ว่าจะเป็นไดโนเสาร์ แมลงยักษ์ ต้นไม้ขนาดยักษ์ มีนักสำรวจกลุ่มหนึ่งเดินทางไปพบเกาะหัวกะโหลกโดยบังเอิญ และจับคิงคองใส่เรือบรรทุกกลับมาสหรัฐอเมริกาเพื่อไปจัดแสดงว่าเป็น "สิ่งมหัศจรรย์อันดับที่แปด" ต่อจากเจ็ดสิ่งมหัศจรรย์ของโลก
ฉากในภาพยนตร์ที่เป็นที่จดจำ คือฉากคิงคองหลุดออกจากกรงขัง และจับนางเอกปีนขึ้นไปบนยอดตึกเอ็มไพร์สเตต (ฉบับ พ.ศ. 2476 และ 2548) และตึกเวิลด์เทรดเซ็นเตอร์ (ฉบับ พ.ศ. 2519) ในนิวยอร์ก ต่อสู้กับทหารกองกำลังป้องกันประเทศ ก่อนที่จะถูกเฮลิคอปเตอร์และเครื่องบินรบยิงตกลงมาตาย

**ไมท์ตี้โจยัง**
ภาพยนตร์อีกเรื่องหนึ่งที่เกี่ยวข้องกับลิงยักษ์ ไมท์ตี้โจยัง (Mighty Joe Young) เป็นผลงานของผู้แต่ง แมเรียน ซี.คูเปอร์ สร้างครั้งแรกปี 1949 และภาคปี 1998 ภาพยนตร์ของ วอลท์ ดิสนี่ย์

**เรื่องย่อ**
จิล ยัง หญิงสาวผู้เติบโตมาพร้อมกับ โจ กอริลายักษ์พันธุ์หายาก ที่ร่วมมือกับนักสัตววิทยา เพื่อหาทางออกในการรักษาชีวิตของ โจ ให้รอดพ้นภัยร้ายจากน้ำมือของนักล่าสัตว์ผิดกฎหมาย โดยนำมันไปอยู่ในการดูแลของศูนย์พิทักษ์สัตว์ป่าในแคลิฟอร์เนีย การมาของจิลและโจสร้างความสนใจให้กับบรรดาสื่อมวลชน รวมทั้งนักล่าสัตว์จอมโหดที่วางแผนจะลักพาตัวโจไปแยกชิ้นส่วนขาย
เมื่อ โจ หลุดออกจากสวนสัตว์ ออกอาละวาดกลางนครลอสแอนเจลิส ผู้คนแตกตื่นและสร้างความเสียหายไปทั่วเมือง ตำรวจเชื่อว่าทางเดียวที่จะหยุด โจ ได้คือความตาย แต่ จิล ก็พยายามพิสูจน์ให้เห็นว่าการที่โจ เป็นแบบนี้เพราะถูกแรงกระตุ้นบางอย่าง และเธอสามารถควบคุมสถานการณ์เลวร้ายนั้นได้
หมวดหมู่:คิงคอง
หมวดหมู่:ตัวละครที่เป็นกอริลลา
หมวดหมู่:ตัวละครภาพยนตร์ไซไฟ
หมวดหมู่:ตัวละครที่เป็นพระมหากษัตริย์
หมวดหมู่:ตัวละครในบันเทิงคดีที่มีพลังเหนือมนุษย์
สังข์ทอง

สังข์ทอง เดิมทีนั้นเป็นบทเล่นละครในมีมาแต่กรุงสุโขทัยยังเป็นราชธานีถึงกรุงรัตนโกสินทร์ ต่อมาในพระบาทสมเด็จพระพุทธเลิศหล้านภาลัยทรงตัดเรื่องสังข์ทองตอนปลาย (ตั้งแต่ตอนพระสังข์หนีนางพันธุรัต) มาทรงพระราชนิพนธ์ให้ละครหลวงเล่น มีตัวละครที่เป็นรู้จักกันเป็นอย่างดี คือ เจ้าเงาะซึ่งคือพระสังข์ กับนางรจนา เนื้อเรื่องมีความสนุกสนานและเป็นนิยม จึงมีการนำเนื้อเรื่องบางบทที่นิยม ได้แก่ บทพระสังข์ได้นางรจนา เพื่อนำมาประยุกต์เป็นการแสดงชุด รจนาเสี่ยงพวงมาลัย
ในคำนำหนังสือ"พระราชนิพจน์บทละครเรื่องสังข์ทอง" ของสมเด็จพระเจ้าบรมวงศ์เธอ กรมพระยาดำรงราชานุภาพได้กล่าวไว้ว่า
สังข์ทองเป็นเรื่องที่ได้มาจากสุวัณณสังขชาดก เป็นหนึ่งใน ชาดกพุทธประวัติ เป็นนิทานพื้นบ้านในภาคเหนือและภาคใต้โดยที่สถานที่ที่กล่าวถึงเนื้อเรื่องในสังข์ทอง กล่าวคือเล่ากันว่า- เมืองทุ่งยั้งเป็นเมืองท้าวสามนต์ อยู่ในบริเวณใกล้วัดมหาธาตุเนื่องจากมีลานหินเป็นสนามตีคลีของพระสังข์ - ส่วนในภาคใต้ เชื่อว่าเมืองตะกั่วป่าเป็นเมืองท้าวสามนต์ มีภูเขาลูกหนึ่งชื่อว่า "เขาขมังม้า" เนื่องจากเมื่อพระสังข์ตีคลีชนะได้ขี่ม้าข้ามภูเขานั้นไป

**ระบำดาวดึงส์**
ระบำดาวดึงส์ เป็นการแสดงมาตรฐานชุดหนึ่ง ซึ่งสมเด็จพระเจ้าบรมวงศ์เธอ เจ้าฟ้ากรมพระยานริศรานุวัตติวงศ์ได้ทรงนิพนธ์บทร้องประกอบการแสดงเรื่องสังข์ทอง ตอนที่ 2 ตอนตีคลี ฉากดาวดึงส์ มีการจัดแสดงที่ดรงละครดึกดำบรรพ์ ริมถนนอัษฎางค์ (วังบ้านหม้อ) ปลายสมัยพระบาทสมเด็จพระจุลจอมเกล้าเจ้าอยู่หัว โดยมีหม่อมเข็ม กุญชร ณ อยุธยา เป็นผู้ควบคุมฝึกหัดคิดท่ารำ
ท่ารำจะไม่มีความหมายตรงกับเนื้อร้อง แต่จะเป็นท่ารำที่มีความสอดคล้องกลมกลืนกันตลอดทั้งเพลง ข้อสังเกตอีกประการหนึ่งคือ ท่ารำบางท่าได้ปรับปรุงเลียนแบบท่าเต้นในพิธีแขกเจ้าเซ็น ได้แก่ การใช้ท่ารำยกมือขึ้นประสานไขว้กันไว้ที่อก และขยับฝ่ามือตบอกเบา ๆ ตามจังหวะพร้อมการเคลื่อนเท้าไปด้วย

**รายชื่อนักแสดง == 

** อ้างอิง**

**แหล่งข้อมูลอื่น**
  สังข์ทอง:หนังสือมัลติมีเดียออนไลน์. สำนักงานคณะกรรมการการศึกษาขั้นพื้นฐาน กระทรวงวัฒนธรรม, พ.ศ. 2537 date=2009-02-15 - อุทัยเทวี (2560)
หมวดหมู่:วรรณคดีไทย
หมวดหมู่:วรรณคดีประเภทกลอน
หมวดหมู่:พระราชนิพนธ์ในรัชกาลที่ 2
หมวดหมู่:บทละคร
หมวดหมู่:ละครโทรทัศน์ไทยในปี พ.ศ. 2561
ฟิชเชอร์

ฟิชเชอร์ (Fisher, Pekan, Pequam, Wejack, Fisher cat; Martes pennanti) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม ในวงศ์เพียงพอน (Mustelidae)
ฟิชเชอร์จัดอยู่ในสกุลหมาไม้ (Martes spp.) มีความยาวลำตัวและส่วนหัวเมื่อโตเต็มที่ประมาณ 32-40 นิ้ว หางยาว 13-16 นิ้ว น้ำหนัก 1.3-5.4 กิโลกรัม มีอายุขัยประมาณ 10 ปี ทั้งในธรรมชาติและสถานที่เลี้ยง
จัดเป็นหมาไม้ที่มีขนาดใหญ่ชนิดหนึ่ง มีสีขนสีดำและน้ำตาลเข้ม หางเรียวยาว สีขนจะเปลี่ยนไปในช่วงฤดูหนาว โดยปลายขนจะเปลี่ยนเป็นสีขาว
พบกระจายพันธุ์ค่อนข้างกว้างขวางในทวีปอเมริกาเหนือ (แบ่งออกเป็น 3 ชนิดย่อย-ดูในตาราง) ในป่าที่หนาทึบเช่น ไม้เนื้อแข็งและโกเฟอร์ นอกจากนี้ยังอาศัยอยู่ใกล้แหล่งน้ำอีกด้วย
ฟิชเชอร์ ผสมพันธุ์ในช่วงตอนต้นฤดูใบไม้ผลิ มีระยะเวลาตั้งท้องราว 353 วัน ออกลูกครั้งละ 1-5 ตัว (โดยเฉลี่ย 3) ซึ่งตัวเมียกว่าจะผสมพันธุ์และออกลูกได้อีกครั้งต้องเว้นเป็นระยะเวลานาน ลูกที่เกิดใหม่จะมีร่างกายและขนเบาบาง ตาจะยังปิดอยู่จะกระทั่งอายุได้ 7 สัปดาห์ จะอาศัย
อยู่ในรังกับพ่อแม่จนอายุได้ 3 เดือน จึงจะแยกตัวออกไป
ฟิชเชอร์ ถูกมนุษย์ล่าเพื่อเอาหนังและขนทำเป็นเสื้อขนสัตว์ เช่นเดียวกับสัตว์ในวงศ์นี้สกุลและชนิดอื่น ๆ    

**อ้างอิง**

**แหล่งข้อมูลอื่น**
หมวดหมู่:สกุลหมาไม้
หมวดหมู่:สัตว์ที่พบในทวีปอเมริกาเหนือ
นกฟลอริแคนเบงกอล

นกฟลอริแคนเบงกอล (Houbaropsis bengalensis Bengal Florican) เป็นนกหายากที่สุดสายพันธุ์หนึ่ง ทั่วโลกมีนกฟลอริคันเบงกอลหลงเหลืออยู่เพียงไม่ถึง 1,000 ตัว  โดยแหล่งที่อยู่อาศัยใหญ่ที่สุดคือ บริเวณทุ่งหญ้ารอบทะเลสาบโตนเลสาบ (Tonle Sap) ในกัมพูชา และประเทศอินเดีย

**อ้างอิง**
หมวดหมู่:นก
หมวดหมู่:นกในประเทศอินเดีย